Številka: 371-80/2020

Datum: 10. 2. 2021

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 23. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o potrditvi spremembe Načrta razvojnega programa (NRP) »Obnova Peršonove ulice«** |
|  |  |
| **PRIPRAVIL:** | Oddelek za gospodarske dejavnosti  Aleš Gregorec, višji svetovalec; Elena Zupanc, višja svetovalka |
|  |  |
| **PRAVNA**  **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07 in 14/20) in 79. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 13/20) |
| **POROČEVALEC:** | Andrej Trunk, vodja Oddelka za gospodarske dejavnosti |
|  |  |
| **PRISTOJNO**  **DELOVNO TELO:** | Odbor za finance, Odbor za okolje in prostor ter gospodarsko infrastrukturo, Odbor za gospodarstvo |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o potrditvi spremembe Načrta razvojnega programa (NRP) »Obnova Peršonove ulice« v predloženem besedilu. |

Nuška Gajšek

županja

Priloge:

* Načrt razvojnega programa (NRP) »Obnova Peršonove ulice«
* Predlog Sklepa o potrditvi spremembe Načrta razvojnega programa (NRP) »Obnova Peršonove ulice«

PREDLOG

februar 2021

Na podlagi prvega odstavka 8. člena Odloka o proračunu Mestne občine Ptuj za leto 2021 (Uradni vestnik Mestne občine Ptuj, št. 16/20) in 12. člena Statuta Mestne občine Ptuj (Uradni vestnik Mestne občine Ptuj, št. 9/07 in 14/20) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**SKLEP**

**O POTRDITVI SPREMEMBE NAČRTA RAZVOJNEGA PROGRAMA (NRP)**

**»OBNOVA PERŠONOVE ULICE«**

**1.**

Mestni svet Mestne občine Ptuj potrjuje spremembo Načrta razvojnega programa (NRP) »Obnova Peršonove ulice«.

**2.**

Projekt je financiran s sredstvi proračuna Mestne občine Ptuj.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 371-80/2020

Datum:

**Obrazložitev:**

Mestni svet Mestne občine Ptuj je junija 2020 sprejel sklep o potrditvi Dokumenta identifikacije investicijskega projekta Obnova Peršonove ulice, ki je obravnaval obnovo Peršonove ulice v dolžini 1.334 m. Septembra 2020 je bila podpisana gradbena pogodba in začela so se gradbena dela, ki se zaradi vremenskih razmer in povečanega obsega del niso zaključila po pogodbenem roku. Zaradi menjave celotnega tampona, gradnje opornih zidov, gradnje javne razsvetljave in ureditev priključne ceste se je podaljšal rok izvedbe investicije do maja 2021. Vrednost predmetne investicije je višja od 500.000,00 EUR, zato je skladno s 4. členom Uredbe o enotni metodologiji za pripravo in obravnavo investicijske dokumentacije na področju javnih financ (Ur. list RS, št. 60/06, 54/2010, 27/2016), potrebno izdelati investicijski program, prav tako se je spremenila časovna dinamika izvedbe investicije.

Namen predmetnega investicijskega projekta je obnova Peršonove ulice od križišča s cestama Peršonova ulica in Volkmerjeva cesta pri Šolskem centru Ptuj do križišča s cesto JP 828521 proti Jasi, kjer je konec območja obravnave. Cesta je bila v slabem stanju (neurejene bankine, pomanjkljivo odvodnjavanje voziščne konstrukcije), tako da je bil vprašljiv varnostni vidik obstoječe ceste. Izvedla se je delna zamenjava obstoječih komunalnih vodov in rekonstrukcija križišča Peršonove ulice z Ulico 5. prekomorske, preplastilo se je vozišče z grobim asfaltom. Potrebno je izvesti še končno preplastitev vozišča, pločnikov, zaris za sistem sharrow z vodenjem kolesarjev in motornega prometa skupaj na vozišču, pri čemer so kolesarji enakovredni motornemu prometu ter ureditev priključne ceste. Projekt vključuje tudi pripravo projektne in investicijske dokumentacije, gradbeni nadzor, storitve koordinatorja za varnost in zdravje pri delu.

Z investicijo bodo zagotovljeni ustrezni infrastrukturni pogoji za varno ter udobno pešačenje, kolesarjenje. Še posebej je pomemben varnostni vidik šolske poti do OŠ Ljudski vrt.

**Operativni cilji investicije so:**

* ureditev dotrajanega vozišča,
* delna rekonstrukcija spremljajočih komunalnih vodov,
* menjava vodovoda s priključki,
* izgradnja hodnika za pešce in ureditev sistema sharrow za kolesarje na vozišču,
* ureditev mešane površine za pešce in kolesarje,
* ureditev deniveliranega križišča Peršonove ulice z Ulico 5. prekomorske,
* ureditev javne razsvetljave,
* ureditev odvodnjavanja vozišča.

Vrednost investicijskega projekta oz. višina investicijskih stroškov znaša po stalnih (=tekočih) cenah 792.422,34 EUR.

|  |  |  |  |  |  |
| --- | --- | --- | --- | --- | --- |
| **VIRI FINANCIRANJA** | | **2020** | **2021** | **Skupaj** | **Delež** |
| 1 | MESTNA OBČINA PTUJ | 673.231,30 | 119.191,04 | 792.422,34 | 100,00 |
| **2** | **SKUPAJ** | **673.231,30** | **119.191,04** | **792.422,34** | **100,00** |

Za izvedbo investicije bo MO Ptuj zagotovila lastna sredstva iz občinskega proračuna. Sredstva so zagotovljena na proračunskih postavkah: PP 6110 Obnova Peršonove ulice (NRP OB096-20-0003), PP 6419 Novogradnje, rekonstrukcije vodovodnega cevovoda (NRP OB096-20-0022). Z rebalansom proračuna bo usklajen Načrt razvojnih programov Mestne občine Ptuj z višino financiranja projekta.

V času priprave proračuna za leto 2021 še niso bili znani vsi finančni podatki, zato so za leto 2020 v Načrtu razvojnih programov navedeni podatki na podlagi DIIP (junij 2020). Za potrebe izvedbe investicije je bila narejena prerazporeditev.

Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila:

Aleš Gregorec

Elena Zupanc

Nuška Gajšek

županja